چین حکومتی، اویغور اؤزارک بؤلگه‌سین‌ده ۲۰۱۴دن بو یانا ۱۳ مین نفرین گؤزآلتینا آلیندیغینی آچیقلادی.
شینهوادا یئر آلان خبره گؤره، چین حکومتی طرفین‌دن یاییملانان راپوردا، اویغور اؤزارک بؤلگه‌سین‌ده ۲۰۱۴دن بو یانا "مین ۵۸۸ چته‌یه عملیات تشکیل ائدیلدیگی" ایفاده ائدیلدی.
عملیاتلاردا ۱۳ مین نفرین گؤزآلتینا آلیندیغی ایفاده ائدیلن راپورا گؤره، ۳۰ مین‌دن چوخ انسان یاسادیشی فعالیتلره قاتیلدیقلاری سببیله جزالاندیریلدی.
راپوردا، عملیاتلاردا چوخ ساییدا پاتلاییجی ماده و یاسادیشی سنده ال قویولدوغو قید ائدیلدی.
بو آی آچیقلانان آمریکا بیرلشمیش دؤولتلری ۲۰۱۸ اینسان حاقلاری راپورون‌دا چین رهبرلیگینین اویغور تورکلرینه تطبیق ائتدیگی باسقییا توخونولموشدو.
راپوردا، اویغور، قازاق و دیگر مسلمان قروپلاردان ۸۰۰ مین ایله ۲ میلیون نفرین، چین طرفین‌دن توتوقلاناراق دوشرگه‌لره آپاریلدیغی، اؤزللیکله اویغور اؤزارک بؤلگه‌سین‌ده‌کی‌لرین اولوسلارآراسی حقوقا ضد بیر شکیل‌ده ظالمجه، اینسان‌لیق دیشی و آشاغیلاییجی رفتار و یا ایشگه‌نجه‌یه معروض قالدیغی ایفاده ائدیلمیشدی.
